Tilastokeskus lopettaa tuomioistuimien ratkaisujen tilastoinnin tänä vuonna. Syynä on viraston tiukkeneva talous. Tilastojen tuottamiseen ei ole saatu tarvittavaa rahoitusta.

Esimerkiksi käräjäoikeuksien rikosasioiden ja siviiliasioiden ratkaisuja ei enää tilastoida. Myös hallinto-oikeuksien, hovioikeuksien ja korkeimpien oikeuksien ratkaisujen tilastot lakkautetaan. Tilastokeskus ei seuraa enää myöskään syyttäjien tekemiä ratkaisuja tai julkisen oikeusavun antamista.

Kyseisiä tilastoja ei tule enää tältä vuodelta, vaan viime vuoden tilastot jäävät viimeisiksi julkaistuiksi tilastoiksi. Kaikista tuomioistuinten tilastoista on vastannut Tilastokeskuksessa yksi ihminen.